CELEX: 31983D0453
Language: el
Date: 1983-08-31 00:00:00
Title: 83/453/ΕΟΚ: Απόφαση του Συμβουλίου της 31ης Αυγούστου 1983 σχετικά με ορισμένα προστατευτικά μέτρα κατά της κλασικής πανώλης των χοίρων

Avis juridique important

|

31983D0453

83/453/ΕΟΚ: Απόφαση του Συμβουλίου της 31ης Αυγούστου 1983 σχετικά με ορισμένα προστατευτικά μέτρα κατά της κλασικής πανώλης των χοίρων  

Επίσημη Εφημερίδα αριθ. L 249 της 09/09/1983 σ. 0028 - 0030 Ισπανική ειδική έκδοση: Κεφάλαιο 03 τόμος 28 σ. 0206  Πορτογαλική ειδική έκδοση : Κεφάλαιο 03 τόμος 28 σ. 0206 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 31ης Αυγούστου 1983  σχετικά με ορισμένα προστατευτικά μέτρα κατά της κλασικής πανώλης των χοίρων  (83/453/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 82/893/ΕΟΚ (2), και ιδίως το άρθρο 9,  την πρόταση της Επιτροπής,  Εκτιμώντας:  ότι, ύστερα από την επιζωοτία κλασικής πανώλης των χοίρων που εμφανίστηκε διαδοχικά σε ορισμένα Κράτη μέλη, η Επιτροπή εξέδωσε έναν αριθμό αποφάσεων σχετικά με ορισμένα μέτρα που σκοπούν να εμποδίσουν τη διάδοση της κλασικής πανώλης των χοίρων ·  ότι, όσον αφορά το Βέλγιο, η Επιτροπή εξέδωσε την απόφαση 82/826/ΕΟΚ (3), που κταργήθηκε με την απόφαση 83/180/ΕΟΚ (4)·  ότι, όσον αφορά τις Κάτω Χώρες, η Επιτροπή εξέδωσε την απόφαση 82/827/ΕΟΚ (5), όπως τροποποιήθηκε τελευταία από την απόφαση 83/322/ΕΟΚ (6)·  ότι, όσον αφορά την Ομοσπονδιακή Δημοκρατία της Γερμανίας, η Επιτροπή εξέδωσε την απόφαση 83/216/ΕΟΚ (7), όπως τροποποιήθηκε τελευταία από την απόφαση 83/321/ΕΟΚ (8)·  ότι η ασθένεια εξακολούθησε να εμφανίζεται σε ορισμένες περιοχές της Κοινότητας και ότι διαδόθηκε πρόσφατα στην Ιταλία με σοβαρές επιπτώσεις· ότι, κατά συνέπεια, η Ιταλία θέσπισε ορισμένα προστατευτικά μέτρα·  ότι είναι απαραίτητο, ως εκ τούτου, να ενισχυθούν και να επεκταθούν τα προαναφερόμενα μέτρα με τον καθορισμό επικίνδυνων ζωνών, ζωνών στις οποίες έχει διαδοθεί η μόλυνση και από τις οποίες θα απαγορεύονται οι ενδοκοινοτικές συναλλαγές ζώντων χοίρων για χρονικό διάστημα που θα ποικίλλει ανάλογα με τον κίνδυνο διάδοσης της ασθένειας·  ότι, όσον αφορά ορισμένες επαρχίες των Κάτω Χωρών, οι τελευταίες εστίες κλασικής πανώλης των χοίρων διαπιστώθηκαν μόνο στις ζώνες στις οποίες πραγματοποιήθηκε επειγόντως ο συστηματικός εμβολιασμός όλων των χοίρων· ότι, εξάλλου, οι αρχές των Κάτω Χωρών απαγορεύουν κάθε μετακίνηση χοίρων εκτροφής και αποδόσεων που προέρχονται από αυτές τις ζώνες προς τα υπόλοιπα τμήματα του εδάφους των Κάτω Χωρών στα οποία δεν έγινε αυτός ο εμβολιασμός· ότι είναι, ως εκ τούτου, πιθανόν να προβλεφθεί ειδική οροθέτηση αυτών των επικίνδυνων ζωνών·  ότι, κατά συνέπεια, είναι απαραίτητο τα Κράτη μέλη να θεσπίσουν προστατευτικά μέτρα για κατάλληλο χρονικό διάστημα·  ότι, ελλείψει σύμφωνης γνώμης της Μόνιμης Κτηνιατρικής Επτροπής, η Επιτροπή δεν μπόρεσε να θεσπίσει τα σχετικά υπό μελέτη μέτρα σύμφωνα με τη διαδικασία του άρθρου 13 της οδηγίας 64/432/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Τα Κράτη μέλη απαγορεύουν την είσοδο, στο έδαφός τους, ζώντων χοίρων που προέρχονται από τις ζώνες των Κρατών μελών που οροθετούνται στο παράρτημα.  2. Αυτή η απαγόρευση αίρεται:  - για τις ζώνες στις οποίες πραγματοποιήθηκε επειγόντως συστηματικός εμβολιασμός όλων των χοίρων συνεπεία της εμφάνισης μιας ή περισσοτέρων εστιών κλασικής πανώλης των χοίρων, όσον αφορά:  i) τους χοίρους σφαγής, τριάντα ημέρες από την εξάλειψη της τελευταίας εστίας,  ii) τους χοίρους εκτροφής και αποδόσεων, έξι μήνες από την περάτωση του πρώτου συστηματικού εμβολισμό,  - για τις άλλες ζώνες, όσον αφορά τους χοίρους σφαγής, εκτροφής και αποδόσεων, τριάντα ημέρες από την εξάλειψη της τελευταίας εστίας της κλασικής πανώλης των χοίρων.  Άρθρο 2  Η απόφαση 83/216/ΕΟΚ καταργείται.  Άρθρο 3  Το υγειονομικό πιστοποιητικό που προβλέπεται από την οδηγία 64/432/ΕΟΚ, και το οποίο συνοδεύει τους χοίρους που προέρχονται από τα Κράτη μέλη που αναφέρονται στο παράρτημα, πρέπει να συμπληρωθεί με την ακόλουθη ένδειξη:  «Ζώα σύμφωνα με την απόφαση 83/453/ΕΟΚ».  Άρθρο 4  Η Επιτροπή παρακολουθεί την εξέλιξη της κατάστασης και λαμβάνει, κατά περίπτωση, τα κατάλληλα μέτρα.  Άρθρο 5  Τα Κράτη μέλη τροποποιούν τα μέτρα που εφαρμόζουν στις συναλλαγές προκειμένου να είναι σύμφωνα με την παρούσα απόφαση αμέσως μετά την κοινοποίησή της (1). Ενημερώνουν σχετικά αμέσως την Επιτροπή.  Άρθρο 6  Η παρούσα απόφαση απευθύνεται στα Κράτη μέλη.  Βρυξέλλες, 31 Αυγούστου 1983.  Για το Συμβούλιο  Ο Πρόεδρος  Κ. ΣΗΜΙΤΗΣ  (1) ΕΕ αριθ. 121 της 29. 7. 1964, σ. 1977/64.  (2) ΕΕ αριθ. L 378 της 31. 12. 1982, σ. 57.  (3) ΕΕ αριθ. L 347 της 7. 12. 1982, σ. 24.  (4) ΕΕ αριθ. L 104 της 22. 4. 1983, σ. 41.  (5) ΕΕ αριθ. L 347 της 7. 12. 1982, σ. 25.  (6) ΕΕ αριθ. L 171 της 29. 6. 1983, σ. 30.  (7) ΕΕ αριθ. L 121 της 7. 5. 1983, σ. 21.  (8) ΕΕ αριθ. L 171 της 29. 6. 1983, σ. 29.  (1) Αυτή η απόφαση κοινοποιήθηκε στα Κράτη μέλη στις 5 Σεπτεμβρίου 1983.  ΠΑΡΑΡΤΗΜΑ  1.2 // ΒΑΣΙΛΕΙΟ ΤΩΝ ΚΑΤΩ ΧΩΡΩΝ:  // Τα τμήματα των επαρχιών Gelderland, Noord-Brabant και Limbourg, όπου έχει γίνει εμβολισμός, και η επαρχία Zuid-Holland.  // ΟΜΟΣΠΟΝΔΙΑΚΗ ΔΗΜΟΚΡΑΤΙΑ ΤΗΣ ΓΕΡΜΑΝΙΑΣ:  // Οι περιοχές του Muenster και Duesseldorf· στην περιοχή Arnsberg, το «Kreis» του Unna και εκείνο του Dortmund και στην περιοχή του Detmold, το «Kreis» του Guetersloh και εκείνο του Bielefeld.  // ΒΑΣΙΛΕΙΟ ΤΟΥ ΒΕΛΓΙΟΥ:  // Το τμήμα της επαρχίας της Αμβέρσας που κείται βόρεια του καναλιού Albert και ανατολικά του Escaut.  // ΙΤΑΛΙΚΗ ΔΗΜΟΚΡΑΤΙΑ:  // Η επαρχία της Περούτζια.